Annus horribilis is 'n Latynse frase wat "verskriklike jaar" beteken. Dit is aanvullend tot annus mirabilis, wat "wonderlike jaar" beteken. Die frase "annus horribilis" is in 1891 in 'n Anglikaanse publikasie gebruik om 1870 te beskryf, die jaar waarin die Rooms-Katolieke kerk die dogma van pouslike onfeilbaarheid gedefinieer het. Die uitdrukking is deur die Britse koningin Elizabeth II gebruik tydens 'n toespraak op 24 November 1992 by Guildhall wat die veertigste jaar van haar bestyging tot die Britse kroon herdenk het; sy het gesê: 1992 is not a year on which I shall look back with undiluted pleasure. In the words of one of my more sympathetic correspondents, it has turned out to be an annus horribilis. Kofi Annan, die destydse sekretaris-generaal van die Verenigde Nasies, het die uitdrukking tydens 'n perskonferensie op 21 Desember 2004 gebruik. Hy het reflekteer: "Dit behoef geen betoog nie dat dit 'n besonders moeilike jaar was, en ek is verlig dat hierdie annus horribilis tot 'n einde kom." Sy opmerkings is wyd geïnterpreteer as verwysende na volgehoue bewerings van korrupsie in die VN se Irakse- olie-vir-voedsel-program.